Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 7. melléklet a 118/2011. (VII. 11.) Korm. rendelethez
Paragraph Index: 1359

7. kötet Nukleáris létesítmények telephelyének vizsgálata és értékelése 7.1.1.0200. A telephely vizsgálatának és értékelésének célja a létesítést esetlegesen kizáró telephely jellemzõk azonosítása, a telephelyi veszélyek vizsgálata és értékelése, a tervezési alapba tartozó (a telephelyre és a nukleáris létesítményre vonatkozó) adatok meghatározása. 7.1.2. A szabályzat hatálya 7.1.2.0100. A szabályzat hatálya a külsõ, ember által okozott események közül csak azokra terjed ki, amelyek szándékos, de nem célzottan a nukleáris létesítmény ellen irányuló vagy nem szándékos telephelyi és telephelyen kívüli emberi tevékenységek folytán következnek be. 7.1.2.0200. A szabályzat nem terjed ki a telephely és a nukleáris létesítmény közötti környezetvédelmi szempontból fontos kölcsönhatások értékeléséhez, elemzéséhez szükséges vizsgálati követelményekre. 7.1.2.0300. A 7.2. pontban foglalt rendelkezéseket a szabályzat hatálya alá tartozó valamennyi nukleáris létesítmény telephely-vizsgálatára alkalmazni kell. A 7.3. pont követelményeit az 7.5–7.7. pontokban foglalt eltérésekkel kell alkalmazni. Az egyes nukleáris létesítménytípusokra vonatkozó részletes szabályokat a 7.5–7.7. pontok határozzák meg. 7.2. A TELEPHELYVIZSGÁLAT ÁLTALÁNOS KÖVETELMÉNYEI 7.2.1. A telephely vizsgálatának és értékelésének alapvetõ követelményei 7.2.1.0100. A telephely vizsgálatának és értékelésének az alábbi célokat kell elérnie:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes